
I Dedicatio. 


Non ars solum inventis, sed et natura insolitis Phaenomenis hoc ingen- 
uo, quod vivimus, seeculo Philosophis patrocinari videtur: ut habeant, quo 
eruditis cogitationibus et mentem occupent, et rerum natur alium scientia 
publico prosint. E pluribus unum recitabo, quod anno superiore in Bohemia 
haud longe ab urbe Thabor in vicinia Strkoviensi accidisse etiam per mitte- 
ras accepimus, sparsiex improviso per campos lapides videbantur, quos an 
nubes gravida effuderit? an ventus potentior collectas attulerit? an denique 
motus insolentior e terre visceribus ejecerit, incertum fuerat spectantibus. 

Prebuit hzc rei novitas occasionem Philosopha in causas rei tam in- 
solite solertius indagandi, ventorum vim, atque potentiam expendendi; 
quid sapienter denique de hoc ominari, quid decerni possit, dissertatione 
complectendi. 

Luce cum et eruditione plena sit, et rerum naturalium sciendarum cupidis 
peramoena, TUIS ausus sum honoribus dicare EXCELLENTISSIME Domine, 
Domine Patrone. Hac et meum TIBI grati animi studium, quod ipsa adeo 
eetate majus est, testari volui, et simul propensam TUAM, qua literas zeque, 
ac literatos proseuqeris volunatatem orbi commendare. 

Luamvis vel me tacente Scholz, Gymnasia, Universitates, omnisque Eru- 
ditorum societas hoc fateatur, qui vel exemplis TUIS, vel eruditis specimini- 
bus, aut certe sermonibus atque disucrsibus eruditis se se adjutos glorian- 


tur. 


Inde vero cui mirum sit amplius, quod tanta sapientize TUZ fama re- 
gnum universum pervaserit? quod in remotas etiam provincias penetrave- 
rit? quod denique in Aula tanti estimata fuerit, ut non uno, sed compluribus, 
quibus vix permulti alii pares forent, dignitatibus fueris ornatus. Sed mo- 
lesta, adverto, haec TUZ sunt modestiz, qui pene magis TUARUM laudum 
perteesus es, quam alii laborum. Preeteribo igitur avitam generis TUI no- 
bilitatem, preeteribo Majorum TUORUM officia, munera, honores, gesta 
preclare facinora, TE ipsum denique potissima TUI parte id est singularem 
TUAM in Superos pietatem, in miseros clementiam, in singulos humanita- 
tem peeteribo. Luanquam hec ipsa decora ita ante omnium oculos versantur, 
ut nemo unus sit, qui non vitam TIBI incolumem, sibi felicitatem TE fruendi 
porro, TUIS LUE virtutibus incitari exoptet. 

Ego certe, qui spectatis exemplis TUIS ad literarios conatus incitatus 
Philosophicam arenam subeo, disceptationem meam honori TUO consecro, 
id simul recipiens, nunquam me commissurum, quo minus meum in TE 
colendo desiderium, in exoranda, TIBI, diuturna vitz incolumitate studium 


elucscat. 


EXCELLENTISSIMI DOMINI 


Minimus et perpetuus Cliens Antonius Hoering. 


2 AdLectorem. 


Habes benevole lector, quae inter crebra et cumulata mense preprimis 
Aususto muniorum meorum negotia horulis subsecivis meditatus sum. 
Nunquam quidem in mentem venit ea luci publicae committere, cum Eru- 
ditiorum seculi nostri lectorm expectationi facturum me omnino satis vix 
putarem, propterea, quod certiora quedam, eaque ad quaestionem praesen- 
tem plene decidendam magis opportuna adhuc defiderentur. Feci attamen, 
quod id dandum censui amico petenti, et quod opportunum putavi: specimi- 
ne edito palam facere, iis in consessibus, quos instituente atque imperante 
Maria Theresia Augusta Patriz et Musarum Matre celbramus, non remote 
sive a tempore, sive cognitione et sensu nostro nos perscrutari, sed que sint 
ante pedes, sed quz ad nature revelanda arcana conducant, aut sua se se 
utilitate sive in scientiis sive vita communi commendent. Itaque lucubra- 
tiunculam istam equi bonique consulito; neque si tibi forte non placeat, aut 


probetur, continuo displicituram omnibus velim perfuadeas. Vale. 


3 Historia pluviz lapidez ad Strkow. 


Cogitanti mihi, quo ordine presentis questionis solutio pertractanda 
foret, factu optimum visum est: principio ipsam hujus pluviae lapideae 
historiam una cum suis circumstantiis, quae quidem ad meam pervenere 
cognitionem, deinceps ejus causas, si evolvi possent, explicatas dare. Cum 
enim similium effectuum (seepe autem similes apparent, si, que illos prze- 
cedunt, comitantur, atque sequuntur, confiderare omittas) diversa esse 
possint cause et origines ad eam, que dato in casu obtinuerit, profecto non 
alia patescit via, quam per adjuncta et circumstantias, hzcque sola tuta est, 
atque munita, Ita ergo se res habuit. Tertia erat Julii, cum ecce sub horam 
octavam vespertinam aere tranquillo, coeloque parum nubilo ter tonitru 
vehemens, boatus tormenti bellici haud absimile, editur, quod fragor con- 
tinuus, atque solito diutius perdurans exepit, quo demum finito lapides 
externa specie subnigri, intus cineritii quidpiam preeseferentes, ex aere vali- 
do cum impetu et sono (scissum is violente aerem indicabat) precipitantur. 
Pastorum unus aliquis quatuor lapides ferri ex alto videns, accurrit, cum 
inde abesset passibus non amplius triginta, solo levavit unum, et asservavit. 
Heec trans piscinam ad Strkow pagum, uno milliari Taborio dissitum, ita, 


uit recensui, contigerunt. 


Porro alius quidam famulus ex pago Plan ad Toparchiam Strkowien- 
sem pertinente hzec memorie prodidit: se in pascuis deciduos coelo lapides 


spectavisse omnino, a quibus quinquaginta fere passus abfuerit: in duos 

imprimis, se ie oculos defixisse, quos terre allisos pulverem, atque aliquem 
etiam terre tremorem concitasse viderit, unum ex eis manu a se attrecta- 
tum, non parum calentem reperisse. etc. Ita habet relatio ab Illustrissimi de 
Wratislaw Territorio, seu, ut ajunt Districtui Bechinensi Praefecto Pragam 
ad Supremum Consilium Regium, Representationem vocant, data. Verum 
quoniam narratio ista plurium haud meminit circumstantiarum, quarum 
tamen in in causis eruendis necessaria sit cognitio: queesita concinnavi, 
quibus modus, ratioque omnis pluvicz hujus in apricum producer etur, ea 
rogatu meo nostratium quidam ad Virum plurimum Reverendum D. Jose- 
phum Klastersky Taborii Decanum misit, qui pro ea, qua est, humanitate, 
non gravate ad quzedam respondit, atque superiora quidem confirmavit, 
alia vero etiam adjunxit, nempe: coruscavisse paulum ante, quam trinum 
illud tonitru auditum fuerit: pluviam ordinariam nullam, neque ventum 
vehementem se observavisse: lapides in agros partim, partim in piscinas 
effusos esse, diffugientibus vel domum vel sub arbores pastoribus, neque 
tamenvelhominem vel pecus lesisse: fuisse illis figuram gibbosam et irregu- 
larem atque maximum, qui quidem repertus sit, libras tredecim ponderasse. 
Recensita sic, uti potui, specie facti, seu historia pluviz lapidez, cause ejus 
nunc indagandze veniunt. Ostendam fieri non potuisse, ut lapides decidui, 
in aere illo sublimi generati fuerint, adeoque eos illuc sublatos ad terram 
delapsos. Dein quibus viribus sublati sint, inquisitum ibo. 


4 Ostenditur lapides non esse generatos 
in aere sublimi. 


Nemo, ut puto, dixerit, fieri potuisse, ut igne coelesti solum contingente 
lapides Strkowienses ipso in folo conflati fuerint, quod alibi factum novi- 
mus. Nam si ita quidem res se habuit, lapides coelo lapsi non sunt, atqui 
tamen lapsos esse observatum est et hoc certe sufficit ad opinnionem hanc, 
si quis eam foveret, labefactandam, atque abolendam accedir, fulmen tan- 
tum a nemine tum observatum fuisse, quod pastorem illum, quem lapidem 
e terra levasse paulo ante narravimus, latere non potuisset, cum non nisi 
triginta passuum intervallo a loco lapidum, et quod consequens est, etiam 
fulminis terram ferientis abfuisset. Dein non videtur lapidis materia talis 
esse, que igne potuerit conflari: aliam certe generationis viam et modum in 
sequentibus indicabimus. Neque tamen propterea lapidum natalem locum 


nubes censuerim. 


Si namque lapides Strkowienses ex alto decidui in aere sublimi generati 
sunt, necessum est illic fuisse materiam, qua tanquam sibi propria gaudent; 
ea itaque in sublimi pependit aeri innatans non secus atque nubes, et ab aere 
sustentata fuit. Quoniam autem liquidum, quale etiam aer, non sustinet 
nisi corpus, quod liuido sit specifice levius, aut certe ejusdem cum liquido 
gravitatis specifica; lapidum materiam in aere pendulam ejusdem cum 


aere gravitatis specifice fuisse oportet; adeoque halitum et exhalationem 


pertenuem atque rarissimam. Sic enim aqua, aliaque liquida in aerem a 
tellure nequaquam attolluntur ante, neque in aere suspensa haerent, quam 
in vapores tenues et raros fuerint resoluta. Videamus itaque quantum spa- 
tium ab unius lapidis materia occupatum fuerit, siquidem sub forma halitus 
aeri innatavit. Ut spatium istud utcunqne determinare possem, inquisivi, 
quamnam gravitatem haberet aqua ejusdem cum lapidum aliquo molis seu 
extensionis. Et cum ad manum non esset lapis integer e numero eorum, 
qui ad Strkow delapsi sunt, neque lapidis talis notabilis portio: exstaret au- 
tem in collectione fossilium Collegii nostri lapis plane simillimus lapidum 
Strkowiensium, cujus (zequabat autem 4. digitos cubicos Parisinos) gravita- 
tem specificam explorandam sumpsi, deprehendique aquam ejusdem cum 
lapide voluminis ponderare unciam unam, drachmas 5. grana 16. Lapidis 
porro pondus erat 5. unciarum, drachmarum 2. granorum 54. unde lapidis 
gravitas specifica est ad gravitatem specificam aque, ut 2574. ad 796. hoc 
est, ut 26. ad 8. circiter; quare gravitas lapidis ad gravitatem aeris nostri 
sub eodem volumine est, ut, 22100. ad 8. seu paulo major quam 2700. ad 1.; 
itaque halitus ille de quo nobis in presenti sermo est, si in aere pependis- 
set, spatium bis millies septingenties majus, quam quidem sit magnitudo 
lapidis, seu spatium pedum cubicorum Parisinorum 75. occupavisset. 
Cogitemus jam quo modo, quaque virtute tenuis usque adeo aura et hali- 
tus per 75. pedes cubicos diffusus in spatium 4. digitorum cubicorum, seu 
2700. minus contrahi potuerit; certe expansam illam materiam momento, 


et in ictu quasi oculi condensatam fuisse, nemo facile dixerit. Duz itaque 


solum supersunt viz, quibus id fieri potuisse concipiatur: vel enim omnes 
et singule particule et moleculze minim exhalationis pedetentim ad se 
invicem accesserunt, atque inter descendendum (exhalatio enim, cumpri- 
mum densior, adeoque aere circumfuso specifice gravior evadit, descensum 
inchoat) hunc accessum continuantes tandem in densam adeo massam, 
qualem lapides exhibent abierunt: vel pauculze molecule vicinze densio- 
res reddite, adeoque defcendere occeeptantes perpetuo alias sibi inter de- 
scendendum obvias, atque contiguas arctissimo nexu adjunxerunt, donec 
tandem in eam molem, tamque duram et compactam, quam lapides prese- 
ferunt, excreverint. Si prius? qua, quafo, vi disperse halitus illius particule 
omni ex parte centrum versus inter descensum perpetuo adacte fuerunt? 
si dicas? frigus partes illas ignis efficacia divulsas et disjectas rursum con- 
strinxisse: ajo, verum quidem esse, corpora quzedam expansa et rarefacta 
frigore constringi, verum hoc solo sine viribus aliis sociis effici nunquam 
(nisi forte glacies sit soluta) ut is inter partes dissipatas restituatur nexus, 
quem ignis sustulit violentia. Ecquis unquam exhalationem ex sulphure 
sub dio succenso ortam vidit vi frigoris in sulphur coagulari? vapor qui- 
dem aque ex zolipila erumpens, vitro patentis orificii exceptus, in guttas 
abit, at non solo frigore, sed quod particule violente explose in alias vitri 
cavitati adhaerentes irruant, eisque contiguez cohereant. Viden? ut preter 
frigus adsunt alia, que illam in guttas resolutionem efficiant? Sed dices: 
Halitum nostrum alio fors superveniente afflatu in lapidem converti utique 


posse, seu, quod idem, mixtione duarum materiarum subtilium coagulum 


lapidescens effici. 


Verum haec omnia precario sumis, quin potius fingis, neque enim rei 
hujuscemodi exemplum adduxeris ullum, et si haud negem, ex duorum 
liquorum halitu, densiorum mixtione, corpus firmum, et glaciale intra exi- 
guum tempus oriri posse, vix tamen lapidem. Sed demus: quod sumere tibi 
collibitum fuit; an halitus ille tuus superveniens continuo omnibus partibus 
halitus in lapidem convertendi adplicabitur? an non potius mixtum hoc in 
lapillos mole exiles, et guttas velut quasdam lapideas concrescet, quam in 
lapidem voluminis majoris? istud profecto mihi vero videtur simillimum. 
Reliquum est, ut si lapides in aere generati sunt, altero ex propositis supra 
modis generati dicantur. Et hujus quidem modi exemplum habemus in 
rerum natura: reapse enim, stillze et grando hac via producuntur: vapores 
namque altiores, frigore aliquantum condensati, et aere specifice graviores 
redditi descendere incipiunt, atque in alios aliosque subjectos, et in aere 
adhucdum pendulos incidunt, quos sibi adjungunt, et in guttulas minimas, 
quales habet nebula madefaciens, abeunt, sed perpetuo mole crescunt, va- 
pore, guttulisque aucti, quos inter descendendum contingunt (est enim id 
proprium plurimis fluidis, ut ubi se contigerint, aut proxime ad contactum 
accesserint, plures eorum molecule omnino cohereant.). Quodsi eo in lo- 
co, ubi prime illae ac minutule guttze nascuntur, frigus sit acre satis, ac 
intensum, guttule illae conglaciantur, atque sub descensum obviis frigore 
etiam constrictis cohzrentes nivium floccos efformant. Sin descendentes 


guttas majores vel nivium floccos parte aliqua calore solutos, in inferiori 

regione aeris afflet aura asperior, grando oritur, quz ad insignem sepe ma- 
gnitudinem excrescit; si nempe guttz conglaciatz, et descendentes magne 
spissorum vaporum copiz, aut guttis pluviis obvice facte, novis perpetuo 
corticibus glacialibus involvantur. Quod maxime tum accidere debet, cum 
vento in transversum abripiuntur, adeoque per magnum spatium vapori- 
bus aut pluvia impletum deferuntur: vel cum grando in grandinem vento 
illiditur. Dixi grandinem insignis molis exposita ratione oriri posse, qualis 
certe erat, quam memorie prodidit P. Noster de Chales, Tomo 4. Mundi Ma- 
thematici, ac Rome Anno ere vulgaris 1470. decidit magnitudine ovorum 
struthionis. Collectiones Wratislavienses memorant: Creme Anno 1720. 
sub finem Augusti grandinem 6. librarum, et Anno 1719. Tergesti in Istria 
frusta glacialia instar globorum ignicreporum, vulgo bombas dicunt, ccelo 
effusa fuisse. Dices: Quin igitur etiam lapides, quorum plurimi 6. libras 
non equabant, ita ut grandinem illam magnitudine insignem in aere ge- 
nitos tenemus? verum non est precipitandum judicium. Qui grandinem 
accuratius contemplatus fuerit, inveniet structura, qua gaudet, confirmari 
modum ortus, quem explicatum dedimus, secuti Patrem nostrum de Chales 
loco cit. 3. Wolffium aliosque nature serutatores. Medium enim grandi- 
nis locum communiter nucleus mollior, et niveze texture occupat, quem 
cortex, imo, si grando major sit, plures etiam cortices, obvolvunt; aut certe 
vestigia concretionis grandinis inter se collisee adsunt manisesta. Atqui 
lapides illi ad Strkow deplui, neque nucleos, neque crustas ostentant, ne- 


que ullas concretionis notas. Textura eorum lamellata non est, quod fieri 


Il 


debuisset, si lapidi parvo, seu masse in lapidem jam indurate circumfusa 
fuisset nova materies, huicque induratz denuo nova accessisset, atque ita 
deinceps; vix enim credibile est massis lapides constituentibus, simul et 
semel uniformem adeo per totam extensionem inductam fuisse duritiem. 
Verum quidem est, crusta tenui subnigra et molliore lapides illos involvi, 
sed qus minima sit totius extensionis pars. Dein: cur, amabo, halitus illi, 
qui condensati ac indurati lapides constituunt, non etiam aliquando saltem 
molles adhuc, et instar guttarum pluvialium delabuntur? aut cur non lapidi- 
bus immixti, uti vapores, qui in grandinem concrescunt, seepe sub forma 
guttarum tantum, aut nivium, aut grandinis nivibus, guttisque mixte, in 
campos effunduntur? Repones forte istud reipsa accidisse, sulphurque non 
semel pluisse. Et, ut nihil memorem de antiquioribus temporibus, Anno 
1705. Upsale igni pluit, ut habet Catonius in Disp. de tellure, citatus a Cla. 
Wallerio in Hydrologia. Anno 1731. in Gallize quodam loco Lessay guttee 
ignee velut metallum fusum et candens deciderunr, referente historia A. R. 
S. ad eundem annum. Guttas has non quidem Sulphur vulgare succensum 
fuisse (de quo videri potest Neümannus in sua Chymia) oleagineam tamen 
et inflammabilem quandam materiam, sulphurique analogam, haud eo 
inficias. At lapidum Strkowiensium materia nihil minus est, atque sulphur; 
est enim saxea sat copioso, et excocto ferro mixta, ut dicetur. Caeterum quod 
attinet ad pluviam illam, qua facta, ajunt: sulphur non succensum, sed fla- 
vum reperiri, seu pulveres sulphureos flavescentes, ea nulla est. Siquidem 


pulveres illi ad Regnum Vegetabile pertinent, utpote ex floribus abietum, 

aliarumque arborum excussi, vide Scheüchzerum Meteoro. Pag. 14. Deni- 
que lapidum nostrorum compositionem ingrediuntur materie, quz etiam 
ignis vi volatiles non redduntur, seu in halitum tenuem nequaquam expan- 
duntur. Lapides hi silicum majorum formam preseferunt, non angulosi, 
sed convexa, irregulari tamen figura prediti. Superficies eis est subnigra, 
fracti non quidem ex granulis, aut arenulis compositi reperiuntur, neque 
tamen etiam ad polituram apti fsnt, sed asperi et opaci colore ex cinereo in 
ceruleum vergente, obscuris flavescentibus maculis, atque etiam metallico, 
eoque subalbido splendore aspersi, crusta quadam pertenui obvolvuntur, 
que quidem a reliquo lapide non est diversa, neque aliter agnoscitur, quam 
quod reliquo lapide est aliquantum mollior, ungue facile separabilis, ac fria- 
bilis, externaque ejus superficies nigricans. Frustum exiguum lapidis, ad 
distantiam fere digiti cuspidem acus magnetice uno pede longe attraxit, al- 
lisumque chalybi scintillas elicuit, sed raras: carbonibus impositum nullum 
sulphuris odorem efflavit. Lapides istos silicibus adnumerabimus secuti Cla. 
Wallerium in sua Mineralogia, ubi sub specie silicum opacorum intrinsecus 
inzqualium et molliorum ponit silicem opacum cerulescentem, dicitque 
hunc et alios solutos reperiri in tumulis arenariis. D. Reaumur in commen- 
tariis A. R. S. ad Annum 1721. Characteres silicum istos reputat: Si fractus 
lapis arenulis, fibris, aut lamellis contextus non appareat, sed zequabilem: 
et lzevis duritiem Crystallo minimum parem, et aliquam perspicuitatem, 
quamvis principales notas esse velit illum, quem modo retuli texturze mo- 


dum, ac duritiem eam, quz ad proliciendas chalybis ope scintillas sufficiat. 

Addi debet, quod Wallerius Libro cit. fecit, figura minime angulosa lapidis, 
sed convexa, etsi irregularis, qualis angulis affrictu multo detritis prodit ; 
hanc figuram silicibus convenire, etiam ipse celeberrimus Reaumurius loco 
nominato meminit, uti etiam in commentariis Academiz Regie scientiarum 


ad A. 1723. ubi ex professo de hac figura consueta accuratione disserit. 


Neque quo minus lapides Strkowienses silicibus adjungamus, obstat, 
quod ferrum continent, sive jam illud excoctum sit, sive minus, de quo vide- 
bimus. Nam nullum est tam frequens metallum, atque ferrum; in plurimis 
terrarum speciebus, imo et plantis ferrum reperias: porro ferrum lapidum 
nostrorum excoctum esse vel inde patet, quod magnetem sentiat. Multa 
enim cum veri similitudine ostendit Wallerius laudato libro: lapidem, vel ter- 
ram virtutem magneticam non sentire, nisi actu ferrum contineat. Quodsi 
itaque lapides Strkowienses silicibus accensendi sint (sive jam silices perfec- 
tos, sive imperfectos vocites) tenui arena vel potuis limo, argilave constant, 
cujus partes minime succo lapidifico, seu subtilissima supra modum arena 
ab aqua limum vel argillam penetrante deposita, firmissime coaluerunt, at- 
que preeterea ferreis lapidi immixtis particulis ut ostensum est; quis autem 
unquam vidit in halitum seu exhalationem resolutum limum vel argillam, 
aut arenam etsi subtilem, una cum vaporibus in altum evectam? ferrum 
autem in terram metallicam et phlogiston tanquam principia resolvitur, 
quorum illud fixum est, atque in tenuem auram expandi vix potest. Itaque 
nemo rationabiliter asseruerit: hisce ex materiis inter se se sublimi in aere 


concretis, confusisque, lapides Strkovienses natos fuisse. Denique ne quis 


14 


objiciat lapides ceraunios dictos, qui in nubibus concuti una cum igne coele- 
sti evibrari putantur, illud solum adjungo, lapides vulgo pro talibus haberi 


solitos, esse veterum sive domestica, sive bellica instrumenta, de quibus 


lege sis Jussieu in commentariis A. R. S. ad Annum 1723. 


5 Lapides Strkowienses etellure in aerem 
sunt sublati. 


Cum, ut ostensum in anterioribus, lapides ad Strkow in aere geniti non 
sint, non aliud superest, quam ut dicamus e tellure in aerem sublatos fuisse, 
atque inde rursum gravitate propria decidisse. Verum enim vero qua vi in 
sublime acti fuerint, disputandum nunc venit: vel enim vento, aut turbine 
extraordinario, aut denique terree quodam vomitu id factum fuisse oportet, 


neque certe nunc aliud quid quam, quod dicam, menti succurrit. 


6 Lapides non sunt in aera abrepti procel- 
la. 


Vento procelloso arbores prosterni, tigna tectorum, atque integra etiam 
tecta abripi tristis perseepe docuit experientia; cur igitur ex cacuminibus 
montium vehemente vento flante abripi non possent lapides in superfic ie 
cacuminis jacentes, soluti penitus, ventique impetui expositi, sicque abrepti 
in proximas dejici valles, ubi lapidibus pluisse putabitur? ita sane vitulum 
Avicenne lanamque pluit: Refert Cardanus Lib. 16. Subti. vento sublatum 
sibi pileum fuisse, cum eques montem Apenninum transiret, additque pa- 
rum abfuisse, ne portenti vice decideret in proximas villas. Transtulit et 
equum, cui insidebat, venti violentia ad 2. passus, ita ut fere preecipitaretur. 
Si tum ibi fuisset exercitus, pileique vento acti in villas ad radices montis 
sitas dejecti fuissent, rustici pileos pluisse jurassent utique, historicique 
literis consignassent. Idem Cardanus loc. cit. Anno 1618. Mantuee vento 
vehementissimo inter alia mulierem pannos lavantem abreptam et per aera 
longissime asportatam fuisse narrat. Hzc ex Schotti nostri Phsice curiose 
Lib. 11. verbis illius fere retentis attexere placuit. Attamen solers hic nature 
scrutator, uti et Cabeeus nostras sentire videntur: pluvias lapideas nequa- 
quam hac ratione et modo oriri, verum lapides in aere generari, de quo, cum 
multa jam vera fecerim, non est, quod ultra addam. Istud certum: vento lapi- 


des, etiam solutos a superficie telluris, abripi difficulius, quam alia corpora, 

et si lapidibus absolute graviora, si nempe horum superficies ad gravitatem 
majorem habeat rationem, quam illorum; majore enim existente corporis 
firmi superficie major aeris copia in corpus istud incurrit, illudque faci- 
lius impellit, et una secum asportat. Czeterum lapides Strkowienses vento 
vehementi nequaquam in aera abreptos, inde ad tellurem rejectos fuisse, 


manifestum puto. Neque enim, cum lapides pluit, neque ante, quam pluit, 


procellam deszviisse narratur; que, si adfuisset, cum insignem plane eam 
fuisse oportuisset, in relationibus datis silentio non fuisset preterita. Quid? 
quod hzc procella domuum tecta discussisset, arbores postravisset, alias- 
que strages illa in vicinia edidisset, quorum omnium nil quidquam accidisse 


compertum habemus. 

7 LapidesStrkowienses non sunt in aera 
sublati turbine. 


Duos tantummodo turbines laconice enarrabo, tum, quod nostra me- 
moria contigere, tum, quod a viris peritissimis atqua doctimissimis recen- 
seantur. Prior accidit Anno 1729. agrumque Ferrariensem, qua parte ad 
Septemtrionem vergit ultra Padum, male accepit. De eo sermonem scitum, 
doctumque Heraclitus Manfredius conscripsit, atque in Academia scientia- 
rum Bononiensi anno postero recitavit, commentariorum Instituti Bononien- 
sis Tomo secundo parte altera, his verbis describitur: Quietissimo dudum coelo 
utebantur (Trecent incolz) nisi quod Evrus spirabat interdum sed lenissime. Spi- 
rare vehementius coepit pridie idus (Augusti) codemque die ventus Africus exortus 
est concitatissimus. Hictum coelum obduci nubibus, ut, cum hora diei esset secun- 
da jam et vicesima, tempestas maxima imminere videretur; fulgurum tamen nihil 
erat, inter hecingens fragor exaudiebatur, non quasi coelum tonaret, sed ventus 
ipse Africus horrendum in modum mugiret; veniebat enim sonitus ex ea parte. 
Nubes cum aliquanto appropinguassent densissimi fumi speciem, et obscurissimi 
preseferebant surgentis e terra et late coelum occupantis. His appropinguantibus 
grandinavit non nihil sine pluvia, cum propius accessissent, quid esset, apparuit; 
nam, qui illas inspicere ausi fuerant, testabantur immensum se quasi globum 
vidisse pulveris, folia intus, cannas, tegulas, tigna, lateres gerentem, que omnia 


pernicissimo vento rapta, cum alia aliis alliderentur, fragorem edebant tantum; 

ut quamvis et arbores preteriens turbo exstirparet, et edificia passim everteret, 
nihil horum tamen exaudiretur. Velocitate ferebatur tanta, ut qui illum adventan- 
tem viderant, et oculis, quoad longissime poterant, prosecuti erant, minutorum 
sex, septemve spatio e conspectu evasisse crederent; iidemque cum Manfredio id 
affirmavent, ostendebant agros non exstirpatis tantum arboribus casique dejectis, 
sed herbis ipsis et satis omnibus absumptis, late vastatos. Alter turbo, quem 
commemorare constitui, accidit Anno 1749. Romamque multavit, atque de 
eo disseruit sermone Italo Pater Rogerius Bosscovich Societatis nostra. For- 
mam is nubis ad terram usque protense referebat, nigrz, flammivomee, et 
sulphur exhalantis anter quam Romam contingeret, tonuit coelum, fulmini- 
bus exarsit; cum accederet, ventum violentum, sonumque raucum Romani 
perceperunt; domus, tum, quas attigit, tum vicine, non aliter, atque a terree 
motu contremuerunt — partes illarum disrupte sunt et dejectze — arbores 
erute etc. Hzec desumpta sunt ex actis Erud. 1753. Mens. Mart. pag. 1. Ex dictis 
manifestum est, turbines hujusmodi eos omnes edere effectus, quos venti 
validi, et si non in turbinem acti, pluresque preterea alios: abripere etiam 
lateres, consequenter et lapides in altum posse sustollere. Cum autem $ 
praecedente dixerimus vento recta excurrente (talem enim tum intelleximus) 
lapidum Strkowiensium in aera sublationem attribuendam non esse. 
Cum alia venti prevalidi, et pernicissimi indicia desint; neque turbini 
eam elevationem adscribendam esse censuerim; etenim recensiti turbinis 
effectus, tam ii, quos cum vento prevalido et directo communes habet tur- 


bo, quam alii vento in spiras contorto proprii et peculiares pluviam illam 

lapideam minime sunt comitati. 


8 Lapides Strkowienses videntur ructus 
quodam terrae, et vomitione in auras 
ejecti, inde rursum decidisse. 


Relatio de Insula in Archipelago Anno 1707. orta, quam D. Gregorius 
Condilli in Paro ejusdem Archipelagi insula natus misit ad Cla. Vallisnie- 
rium, preter alia multa meminit vomitionis lapidum ex fissuris nove insule, 
quam preecesserunt boatus et rugitus illis tormentorum similes; lapides au- 
tem ad infignem altitudinem sublati in distantia trium etiam milliarium 
ad terram reciderunt. Ex Diario Regie Suecice scientiarum Academic ad 
Annum 1748. certiores reddimur, anno 1694. ipsis Calendis Januariis sub 
ortum solis ccelo sereno trinum velut tonitru auditum fuisse in Waerme- 
landsal, atque tum terre vomitionem contigisse, qua fossa quadrangularis 
effecta sit I2 imo decem et sex ulnis profunda, longa vero ex uno latere ulnis 
138. Terra ejecta in locum 300. ulnis dissitum recidit. Villa duobus lapidis 
jactibus dissita ructum hunc nequaquam sensit, atque meridie primum a 
vicinis de eo, quod accidit, nuntium accepit. Casparus Paragullo in his. na- 
turali montis Vesuvii narrat Anno 1631. Vesuvium lapides ingentis molis ad 
insigne intervallum projecisse, atque unum eorum in Marchionis di Lauro 
12. milliaribus Italicis, dissitum injecisse. Quid si igitur et nostri lapides 


Strkowienses violenta terre vomitione in auras propulsi fuerunt? non enim 


22 


in aere orti sunt, non vento procelloso, non turbine eo delati, ut ostendimus, 


neque superesse modus videtur alius, quo eos aer, qui reddidit, acceperit. 


Lapidum pluviam, quod ex omnibus relationibus constat, boatus aliquot 
preecesserunt; hi nempe e terre sinu erumpentis repagulaque removentis, 
erructantisque explosiones fuerunt; quodsi hos spiritus succensos fuisse 
dicamus, crustule nigre lapides investientis, atque caloris , quo prediti 
erant, cum deciderunt, ratio non incongrue reddirur; quanquam calor il- 
le etiam abscisso vehementi impetu aere, atque adeo ab frictione, quam 
lapides passi fuerunt, repeti possit. Certe inflammabilis in aere materize 
succensiones seu fulgetra tanta non precesserunt, ut iis et boatus illi terrifi- 
ci, et lapidum calor verosimiliter attribuatur. Verum oggeret unus aliquis, 
primo quidem : dictum fuit ideo lapides neque procella, neque turbine in 
auras sublatos, quod nullum procella et turbinis indicium observatum est, 
non arbores avulsz, non domus everse, aut tectis spoliat; atqui, inquiet, 
nec terrze motus, ullus nec fissura telluris, et hiatus ullibi, aut flamma et 
spiritus errumpens est observatus? 2do an cuniculo terrestri, quo soluto 
lapides in auras exacti sunt, illi tantum lapides ad Strkow inventi incubuere, 
an non arena (nam in arenariis fere tumulis aut stratis silices reperiuntur) 
an non alia genera lapidum vel terrarum, que itaque etiam in auras evecta, 
una cum illis lapidibus in agrum Strkowiensem effusa fuissent, quod tamen 
factum non accepimus. 3tio si lapides terre ructantis impetu in sublime 
delati sunt, quid opus erat tempestate, nubibus et fulgetris, quee tamen lap- 


sum lapidum precesserunt? Ad hzc quz objiciuntur sequentia reponenda 

duxi; et ad primum quidem, fateor, necdum me certiorem factum fuisse 
de fissura aliqua telluris, nec forte ulla huc usque detecta fuit; at neque in 
talem ex professo inquisitum est: et quid mirum, si fissura non sat ampla, in 
profundo quodam nemoris recessu, aut deviis montium operta lateat ruri- 
colas, quos late per silvas pagosque edite procellarum vel turbinum strages 
latere haud possunt. Quidsi hiatus terre, ubi spiritus conclusi eruperunt, 
lateribus coeuntibus hiatus esse desiit? Ad secundum ajo, videri vero simile, 
arenam etiam, terram, aliosque insuper lapides una cum illis cinericeis 
ejectos fuisse; verum quod ad arenam, terrasque attinet, cum ha materie 
lapidibus nostris leviores sint, et solutze, ad minus intervallum propulsz, 
reciderunt. Sic sane globus plumbeus e bombarda longius propellitur, at- 
que charta vel alia quzevis levior materies, qua ad continendos pulveres 
pyreos bombarda oneratur. Quod ad lapides attinet alterius speciei, vel ii 
nostris leviores erant, et tum, ut dixi, ad tantum intervallum propelli non 
poterant: vel reapse etiam una cum illis cinericeis depluerunt, verum, quod 
nihil peculiare (quale in illis cinericeis est crusta subnigra) preeseferrent, 
putatum est eos non primo delapsos esse, sed alias quoque illic jacuisse. 
Ad tertium dico fieri potuisse, ut nulla fuerit fulgurum cum lapidum pluvia 
connexio, sed illa, et hzec ex diversis causis, suis queeque orta fortuito casu 
se se invicem consecuta esse: aut certe copiosior vomitionem antecedens 
halitum e terre visceribus eruptio nubibus, fulguribusque materiam sub- 
ministravit. De reliquo quid cause fuerit, quod lapides non quaquaversus 


circa cuniculum illum terrestrem in orbem projecti sint, verum in solum 


agrum Strkowiensem, dictu difficile non est; id enim oblique spirituum 
explosioni et memoratum agrum versus directe attribuendum esse nemo 
non judicabit. Neque plura addo: solum profi teor, ita mece me adherere 
sententie, ut meliora edoctus (et hercle edoceri cupio) et de circumstantiis, 
que forsan aliud sentiendum esse suadeant, certior redditus, eam continuo 
mutare paratus sim. Optandum enim vero vehementer, quo omnis illa Str- 
kowiensis vicinia ab rerum peritis perlustrata fuisset, aut perlustraretur 
diligentius, ut tandem aliquando, tum de pluvia lapidea anni lapsi, tum de 
aliis etiam, quz nostra memoria in Bohemia acciderunt, explorati aliquid 
afferri in medium possit. Ter non ita multum disjunctis temporibus lapides 
pluisse narratur; anno videlicet 1723. Junii 22da secundum Libeschicium 
anno 1743. ac denique proxi me superiore. Istud mirandum: lapis, quem a 
prima pluvia ex hic recensitis asservamus, illis Strkowiensibus per omnia 
similis est. Opere pretium foret, inquirere sedulo, utrum alicubi lapides 
hujusmodi in campo soluti, aut tumulis arenariis jaceant, aut intra telluris, 


agrique Bohemici viscera concludantur, sed manum de tabula. 

